En stork er spottet ved Asaa. Søndag formiddag var Lene Petersens mand på vej ud for at pløje i marken. Men pludselig var der en stork, der slog sig ned for at spise de orm, der kommer op af jorden under pløjningen. Lene Pedersen tog med i traktoren og fik en rigtig fin video af storken, der spankulerede rundt på marken for at forsyne sig i ormebuffeten. Tilsyneladende var den på ingen måde sky over for tilskuerne i traktoren. - Det var dejligt, at se den sjælne fugl så tæt på, fortæller Lene Petersen. Har du set storke i Nordjylland? Så skriv gerne til os på TV2 Nords Facebook-side.

Referat:
En stork blev søndag formiddag spottet på en mark nær Asaa